ISRAEL-RAPORTTI EUROOPAN PARLAMENTISTA
Pitäisikö EU:n lakata rahoittamasta UNRWA-järjestöä?
Shalom ja tervetuloa seuraamaan Israel-raporttia -
Euroopan parlamentista, Euroopan sydämestä.
Tänään keskustelemme -
palestiinalaispakolaisjärjestö UNRWA:n uusimmasta skandaalista.
Järjestöä syytetään väärinkäytöksistä.
Pohdimme, pitäisikö Euroopan unionin seurata eräiden jäsenmaiden mallia -
ja lakata rahoittamasta UNRWA:ta.
Tänään mukana ovat Tomas Sandell, ECI:n perustaja ja johtaja; -
Bert-Jan Ruissen, konservatiivien europarlamentaarikko Tanskasta; -
ja Charlie Weimers, vastikään valittu europarlamentaarikko Ruotsista.
Aloitetaan teistä, Tomas.
Edellinen ohjelma tehtiin kesäkuussa. Tunnen olevani vähän ruosteessa.
Voitteko kertoa tuoreimmat terveiset ECI:n työstä diplomatian kentällä?
Ja millaisia mahdollisuuksia uusi parlamentti tarjoaa Israelin tukijoille?
Kiitos. On kiva olla taas täällä ja myös katsojien seurassa.
Meitä on varmasti kaivattu, nyt kun parlamenttikin oli tauolla.
Olemme taas täällä akut ladattuina.
Palasin juuri Jerusalemista. Kenties aloitankin siitä.
On aina hyvin erityistä käydä pyhässä kaupungissa.
Meillä oli kunnia saada kutsu Guatemalan lähetystöön.
Se on toinen lähetystöistä, jotka ovat muuttaneet Jerusalemiin.
Tapasimme Guatemalan innokkaan suurlähettilään, -
joka kertoi lähetystösiirron syistä.
Hän selitti mielenkiintoisesti myös, että vaikka Guatemalaa painostettiin -
luopumaan lähetystösiirrosta, maan talous on alkanut kukoistaa.
Hän kertoi, että vienti on kasvanut paitsi Israeliin 100 prosenttia , -
myös arabimaihin. Vastoin kaikkien odotuksia -
talous kasvaa ja vienti kasvaa näihinkin maihin.
Sanotaanhan vanhassa kirjassakin, että Israelia siunaava saa siunauksen.
Minusta se on hyvä esimerkki. Meitä innoitti hyvin paljon kuulla se.
Minä olen tietysti jo konkari tässä rakennuksessa.
Muutin Brysseliin vuonna 1994.
Minulla on 25 vuoden perspektiivi -
Euroopan unionin Lähi-itä- ja Israel-linjauksiin.
Jossain määrinhän nyt aloitetaan puhtaalta pöydältä, -
kun Euroopan parlamentissa on uusi kokoonpano.
Kuvauspäivänä julkistetaan esitys Euroopan komission salkkujaosta.
Sen perusteella mitä me nyt tiedämme, -
en ole kovin optimistinen, -
etenkään ulkoasiain ja turvallisuus- politiikan korkean edustajan suhteen.
Pelkään pahoin, että jos ehdolla oleva henkilö valitaan, -
Israel ei tule saamaan oikeudenmukaista kohtelua.
Tiedämme, että nyt ehdolla oleva Josep Borrell on antanut lausuntoja, -
että hän haluaisi kaikkien EU-jäsenten tunnustavan palestiinalaisvaltion.
Se olisi mielestäni paha virhe. Meidän täytyy siis olla valppaana.
Olen tässä studiossa nyt hyvien ystävieni seurassa.
He varmasti pitävät asiaa esillä parhaansa mukaan ja varmistavat, -
että meillä on paras mahdollinen tiimi viideksi vuodeksi eteenpäin.
Bert-Jan, onnittelut uudelle europarlamentaarikolle!
Astutte Bas Belderin saappaisiin.
Hän on vuosia ollut vakiokasvo ohjelmassamme -
ja mainio meppi Israelin ja juutalaisten puolesta. Isot saappaat täytettäväksi.
Millaisia haasteita ja mahdollisuuksia -
Israelin tukijat parlamentissa tulevana viitenä vuonna kohtaavat?
Kiitos kutsusta! Mukavaa olla täällä.
Ensinnäkin tahdon todeta, -
että minä uskon siihen, että Herra hallitsee kaikkea maailmassa.
Että Hän pitää huolta omistaan ja etenkin Israelin kansasta.
Sen vuoksi olen luottavainen myös tulevan vaalikauden suhteen.
On hyvä pitää mielessä, että olemme vain välineitä Hänen kädessään -
ja että meidän täytyy tehdä velvollisuutemme.
Se on hyvin tärkeää.
Meillä on edessämme paljon työtä.
Mielestäni assosiaatiosopimusta Israelin kanssa tulisi päivittää.
Meidän täytyy torjua antisemitismiä.
Meidän pitää lakata rahoittamasta terroristeja suoraan ja epäsuorasti.
Ne ovat tulevan työkauden pääasiallisia tavoitteita.
Se ei tule olemaan helppoa.
On varmasti vaikeaa löytää enemmistö linjamuutosten taakse.
Myös Josep Borellin asettaminen ehdolle korkeaksi edustajaksi -
herättää minussa totta puhuen huolta.
Epäilen, onko hän oikea henkilö siihen tehtävään.
Meidän Israelin ystävien on tärkeää vetää yhtä köyttä täällä parlamentissa-
yli ryhmärajojen. On myös tärkeää, että eri kansalaisjärjestöt -
toimivat aktiivisesti täällä Brysselissä.
Olen viime kuukausina nähnyt, -
että kansalaisjärjestöt ovat aktiivisia täällä, mikä on tosi tärkeää, -
jotta nähdään, mitä Israelissa paikan päällä todellisesti tapahtuu.
Israel on täällä turvallisissa käsissä.
Charlie, tervetuloa taas ohjelmaan! Pärjäsitte hyvin viimeksi.
Tekin nousitte Bert-Janin tavoin uutena europarlamenttiin.
Oletteko ehtinyt jo arvioida, millaisia uhkia ja haasteita -
Israel kohtaa Lähi-idässä?
Israelin viholliset ovat myös Euroopan vihollisia.
Oletteko tuonut esiin muille mepeille ja Euroopan komissiolle -
Israelin vaarallisesta tilanteesta Lähi-idässä?
Mielestäni monilla europarlamentaarikoilla -
on jonkinlainen historian loppu -maailmankatsomus.
Niinpä kun Iranin kaltainen maa ja hallinto -
syytää Israelin tuhoamista puoltavia julkilausumia, -
sitä ei oteta todesta.
Pohdin erästä kysymystä -
ja yritin keksiä vastausta siihen ennen tätä ohjelmaa.
Miten saamme muutkin europarlamentaarikot heräämään?
Se ei ole helppoa, mutta muutamia asioita voidaan tehdä.
Ensinnäkin tuoda esiin Iranin harjoittama valtioterrorismi.
Terrorismi, jota se tälläkin hetkellä harjoittaa Euroopan maaperällä.
Sen agentit jahtaavat eurooppalaisia kansalaisia, -
joita Teheranin mullahit pitävät uhkina.
Iranin rahoitus Islamilaiselle jihadille, Hamasille, Hizbollahille.
Hizbollah valmistelee todistetusti hyökkäyssotaa -
tunneleilla ja ohjusarsenaalilla Israelin-vastaisella rajalla.
Se on ensimmäinen tehtävä.
Toinen tehtävä on tuoda päivänvaloon Iranin ydinohjelman motiivit.
Ne eivät ole rauhanomaisia.
Ne eivät ole samoja motiiveja kuin meillä Ruotsissa oli, -
kun rakensimme ydinvoimaloita.
Ja siitä on olemassa todisteita.
Iranin ei tarvitse rikastaa uraania. Ihmisten täytyy ymmärtää se.
Se ei tarvitse sitä ydinenergian tuottamisessa.
Iran voisi tuoda maahan uraanirikastetta helposti.
Se tulisi luultavasti halvemmaksi -
kuin rakentaa Iraniin suuret, kalliit laitokset.
Iran ei myöskään käytä suuria kaasuvarantojaan.
Iran ei siis tarvitse ydinohjelmaansa talous- tai energiasyistä.
Se pitää nostaa esiin Euroopan parlamentissa.
Ja lopuksi Iran osaa ihan itsekin -
tuoda esiin Israelin turvallisuustilanteen todellisuutta -
harjoittamalla valtiojohtoista merirosvousta -
ja kiristämällä EU:ta ydinsopimuksella.
Tämä siis maalaa selvän kuvan, -
josta meidän tulisi tehdä johtopäätökset: -
Lopetetaan tämä farssi ja Iranin suojeleminen pakotteilta -
ja aletaan laatia sellaista ydinsopimusta, -
joka kieltää Iranilta pysyvästi ydinaseiden hankkimisen.
Täysin samaa mieltä.
Tomas, tämänpäiväinen aiheemme on UNRWA.
ECI tekee paljon työtä täällä Euroopan parlamentissa ja muissa elimissä -
mutta myös YK:ssa. Puhumme siitä tänään.
YK:n palestiinalaispakolaisten avustusjärjestössä UNRWA:ssa -
on YK:n eettisyyttä valvovan toimiston mukaan esiintynyt -
väärinkäytöksiä, korruptiota, seksuaalista ahdistelua, -
vallan väärinkäyttöä, nepotismia ja kiusaamista. Mitä ajattelette?
Se tuskin tulee yllätyksenä kenellekään, -
joka on vähänkin aikaa seurannut näitä asioita.
Minulla on henkilökohtainen kokemus eräästä UNRWA:n virkailijasta.
Olemme Facebook-kavereita. Kommentoin hänen julkaisuaan.
Hän poisti kommenttini ja kirjoitti minulle yksityisviestillä, -
että olen täysin oikeassa -
mutta jos hän haluaa säilyttää turvallisuutensa Gazassa, -
hänen pitää poistaa kaikki kommentit, -
jotka voi tulkita kritiikiksi hallintoa kohtaan.
Hän on UNRWA:n kansainvälinen korkeasti palkattu virkailija, -
joka teki propagandavideoita UNRWA:lle -
ja palestiinalaispakolaisille.
Hän ei voinut puhua avoimesti -
eikä sanoa samoja asioita, joita hän sanoi minulle yksityisviestillä, -
julkisessa työssään.
Tällainen on oiva kasvualusta nepotismille, väärinkäytöksille -
ja korruptiolle.
Euroopan unionilla ei ole varaa -
tulla yhdistetyksi tällaiseen nyt #metoo-aikakaudella.
Tämä on pahimpia esimerkkejä kiusaamisesta ja ahdistelusta.
EU ja etenkin Ruotsi ikävä kyllä katsoo asiaa läpi sormien.
Historian ensimmäinen feminististä ulkopolitiikkaa harjoittava hallinto -
katsoo asiaa täysin läpi sormien ja esittää UNRWA-tuen kasvattamista.
Lisäisin myös, että näen tässä samankaltaisuutta.
Vuonna 2005 toimme esiin väärinkäytöksiä, -
jotka koskivat EU:n rahoitusta Fatahille Gazassa.
Silloinkin oli havaittavissa samanlaista silmien ummistamista.
Mutta sitten Gazassa nousi valtaan Hamas.
EU:n instituutiot käänsivät kelkkansa yhdessä yössä ja sanoivat, -
että Hamas nousi valtaan Fatahin väärinkäytösten ja korruption takia.
Mikseivät ne heränneet ajoissa? Tämä on nyt herätyshuuto.
EU:n pitäisi herätä ja jäädyttää rahoitus UNRWA:lle, -
kunnes nämä asiat on pantu järjestykseen.
Bert-Jan, arvostamme maanne, Alankomaiden, hallituksen johtajuutta,
kun se keskeytti yli 12 miljoonan euron rahoituksen UNRWA:lle -
heinäkuun lopussa.
Miksi maanne hallitus päätti ryhtyä toimiin?
Alkavatko asenteet nyt muuttua -
ja alkaako etiikka nousta suurempaan rooliin -
YK- ja kansalaisjärjestöjen rahoittamisessa verovaroin?
Hollannin hallitus todellakin päätti keskeyttää UNRWA:n rahoittamisen -
vastauksena tämänhetkisiin skandaaleihin -
ja syytöksiin mm. vallan väärinkäytöstä.
Se oli todellakin hyvä päätös.
Mielestäni muidenkin maiden ja EU:n tulisi seurata esimerkkiä -
ja sulkea rahahanat.
Se ei kuitenkaan tarkoita, että asenteet olisivat muuttumassa -
esimerkiksi Alankomaissa. Rehellisesti sanottuna en usko siihen.
Kannattaa muistaa, että tämänhetkiset skandaalit -
eivät ole ainoa syy lopettaa taikka leikata rahoitusta.
On monia muitakin syitä, -
kuten se, mihin raha tosiasiassa menee kentällä -
ja mitä projekteja sillä tuetaan. On olemassa selviä merkkejä siitä, -
että rahoitusta käytetään oppikirjoihin, joiden sisältö on antisemitististä.
Sitä ei voi hyväksyä, mutta Hollannin hallitus -
näyttää ummistavan siltä silmänsä.
Esimerkiksi vuoden alussa USA päätti lopettaa UNRWA:n rahoittamisen.
Hollannin hallitus riensi oitis kiiruhtamaan rahoitusta, -
nopeuttamaan sitä, jotta USA:n päätöksen jättämä aukko -
saadaan täytettyä, -
sillä Hollannin hallituksen mielestä -
UNRWA on hyvä humanitaarinen taho.
On hyvä, että hallitus päätti keskeyttää rahoituksen, -
mutta täytyy tehdä enemmän -
ja muiden maiden pitää tehdä samanlaisia päätöksiä.
Charlie, Trumpin hallinto päätti helmikuussa -
vetää rahoituksen pois UNRWA:lta 51 miljoonan euron arvosta.
Nyt Sveitsin, Hollannin ja Belgian hallinnot -
ovat vetäneet pois rahoituksensa.
Mutta EU kasvatti rahoitustaan UNRWA:lle 82 miljoonalla eurolla.
Saavatko Euroopan veronmaksajat vastinetta rahoilleen?
Ja haluaako EU tulla liitetyksi korruptioon ylimmillä tasoilla?
Kannattaako tällaista rahoittaa eurooppalaisten verovaroilla -
ilman minkäänlaista valvontaa?
EU:n lainsäätäjät ja johtajat vetävät Euroopan veronmaksajia nenästä.
On skandaali, että sen annetaan jatkua.
EU:n tulisi sen sijaan tukea Yhdysvaltoja -
ja sen vaatimusta kattavasta ja läpinäkyvästä tutkimuksesta -
liittyen räikeisiin väärinkäytöksiin UNRWA:n ylimmillä tasoilla.
Mutta kuten Bert-Jan sanoi, -
ongelmana ei ole pelkästään korruptio.
Koko järjestö on rikkinäinen ja mätä ytimeltään.
Se on suunniteltu pitkittämään palestiinalaispakolaisten ongelmaa, -
jotta paluuoikeudesta voisi tulla todellisuutta -
ja nykyinen demokraattinen juutalaisvaltio katoaisi.
Ja juuri tämä on syynä myös sille, -
että UNRWA:n rahoittajina näkee lähes ainoastaan länsimaita.
Tein tutkimusta ja vertasin -
Ruotsin vuosittaista rahoitusta UNRWA:lle, -
joka tänä vuonna on noin 50 miljoonaa euroa, -
Iranin islamistisen tasavallan myöntämään rahoitukseen -
islamilaisille veljilleen -
palestiinalaispakolaisten leireillä.
Se oli vuodessa 2 000 dollaria vuosina 2008―2017.
Eli 20 000 dollaria 10 vuodessa -
verrattuna 50 miljoonaan euroon vuodessa Ruotsin veronmaksajilta.
Miksi näin on? Koska he eivät välitä palestiinalaispakolaisista.
Nämä ovat vain pelinappuloita Israelin tuhoamisyrityksessä.
EU:n päättäjien tulisi ymmärtää se. Mitä pikemmin he sen tekevät, -
sitä nopeammin tämä ongelma voidaan ratkaista.
Haluamme ratkaista sen solidaarisuuden nimissä.
Mutta arabit ja islamilaiset maat eivät halua tätä.
Se pitäisi ymmärtää täällä.
Tomas, onko Trumpin hallinnon Lähi-idän-linjauksilla -
mielestänne vaikutusta EU-jäsenvaltioihin -
etenkin UNRWA-kysymyksessä?
Ja jos ei nyt mietitä järjestön ylimmän johdon korruptioskandaalia, -
täyttääkö UNRWA tehtävänsä -
"palestiinalaispakolaisten" kriisin ratkaisemisessa?
Eikö pitäisi pohtia jo uusia aloitteita, -
kun näin paljon rahaa syydetään "palestiinalaispakolaisten" kriisiin?
Monet sanovat heitä valepakolaisiksi.
Arabimaat eivät ota itse vastuuta omien maidensa palestiinalaisista.
Kuitenkin yli 700 000 juutalaista joutui jättämään kotinsa arabimaissa.
Israel otti heidät vastaan.
Ensinnäkin Trumpin hallinnon päätös on vaikuttanut Eurooppaan.
Esimerkiksi Ruotsi kaksinkertaisti rahoituksensa, -
kun Trump ilmoitti leikkauksista. Sama tapahtui Alankomaissa.
Sillä on vaikutusta. Outo ja epälooginen vaikutus.
Lähi-idän kysymyksissä tarvitaan transatlanttista yhteistyötä.
Toinen kysymys oli hyvin mielenkiintoinen.
Kuten olen moneen otteeseen sanonut tässäkin ohjelmassa -
ja kuten myös Charlie sanoi, -
meidän täytyy solidaarisuuden nimissä ajatella myös palestiinalaisia.
Miten voimme auttaa ja voimauttaa heitä ja suojella heidän oikeuksiaan.
Minusta UNRWA tulisi lakkauttaa.
Rahan tulisi jäädä. En ole huolissani rahan määrästä, -
kunhan se käytetään tehokkaalla tavalla.
Rahan tulisi mennä isäntämaille ja kansalaisjärjestöille -
palestiinalaisten integroimiseksi yhteiskuntaan.
Emme voi hyväksyä sellaista apartheid-järjestelmää -
kuten Libanonissa, jossa he ovat valtiottomia.
Kriisistä on 70 vuotta, ja ihmisillä ei ole kansalaisuutta. Naurettavaa!
Heidät tulisi integroida ja rahalla tulisi voimauttaa heitä.
Tulisi myös estää -
rahojen päätymisen rikkaan eliitin edustajille.
Tarvitaan mekanismeja, joilla voidaan valvoa rahojen perillemeno kentällä.
Ja vielä viimeinen kohta.
Bisnes yhdistää ihmisiä.
Siten on murheellista, että on niin paljon vastustusta -
amerikkalaisten rauhansuunnitelmaa kohtaan.
Siinähän bisnes on yhteistyön ja hyvinvoinnin luomisen moottori -
kaikille ihmisille kentällä.
Jatketaan siis länsimaalaisen solidaarisuuden nimissä -
palestiinalaisten tukemista, -
mutta toimitaan tehokkaammin ja älykkäämmin.
Bert-Jan, miten Hollannin hallitus voisi vaikuttaa -
Euroopan parlamenttiin ja komissioon, -
jotta EU tarkistaisi UNRWA:a koskevia linjauksiaan -
ja siten suojelisi Euroopan veronmaksajien rahoja -
ja toisi aitoa rauhaa ja sovitusta Lähi-itään?
Puhumme nyt EU:n rahoituksesta.
Rahoituksen suuruudesta päättävät -
Euroopan neuvosto ja parlamentti.
Teoriassa siis sekä neuvosto että parlamentti -
voivat päättää rahoituksen leikkaamisesta tai lisäämisestä.
Demokratiahan toimii niin, että päätöksiin tarvitaan enemmistö.
Miten sitten löytää sellainen enemmistö?
Se tulee olemaan hyvin vaikeaa myös tulevalla vaalikaudella.
Esimerkiksi viime viikolla Euroopan parlamentin ulkoasiainvaliokunnassa -
ehdotimme muutoksia UNRWA:n rahoitukseen.
Ryhmämme ECR esitti rahoitusavun leikkaamista.
Mutta leikkaamisen sijaan -
ulkoasiainvaliokunta päätti viime viikolla kasvattaa rahoitusta.
Asia menee vielä täysistuntoon lokakuussa.
Minusta se on merkki siitä, miten ihmiset tässä talossa -
ajattelevat Lähi-idästä ja Israelista.
Meillä on vielä paljon töitä.
Charlie, viimeinen puheenvuoro tulee teille.
Miten katsojat voisivat painostaa Euroopan parlamentin jäseniä -
varmistamaan, että Euroopan unioni, parlamentti ja komissio -
ottavat UNRWA:n ongelmat vakavasti, suojelevat veronmaksajia -
ja hoitavat korruptioskandaalin? Eihän kukaan halua tulla yhdistetyksi siihen.
Ja kuinka he voivat tukea aitoja pakolaisia, -
kuten syyrialaispakolaisia, jotka kipeästi tarvitsevat rahoitusta?
Vastatakseni jälkimmäiseen kysymykseen -
tosiasia on, että UNRWA:lla on 50 000 työntekijää, -
kun YK:n pakolaisjärjestö UNHCR:llä on 10 000 työntekijää.
Se on hämmästyttävä ero.
Se tarkoittaa, että UNRWA:n suojeluksessa olevaan henkilöön -
käytetään 50-kertaisesti enemmän resursseja -
kuin vainottuun henkilöön Aasiassa tai Afrikassa.
Se on epäoikeudenmukaista. Se on pakko sanoa.
Veronmaksajien tulisi tuoda esiin sitä, -
että monet kaupungit ja kunnat ainakin Ruotsissa -
ovat aika suurissa vaikeuksissa, -
koska niillä on talousongelmia ja muuta.
Kannattaa kysyä hallitukselta ja päättäjiltä, -
aikovatko he edelleen lähettää kaikki nämä varat -
rikkinäiselle ja korruptoituneelle järjestölle, -
kun samaan aikaan kouluilta ja vanhainkodeilta -
viedään resursseja kotimaassa.
Kannattaa rinnastaa nämä asiat. Se on reilu rinnastus.
Ruotsilla on vain yksi budjetti, ja liian iso osa siitä -
menee korruptoituneelle UNRWA:lle.
Charlie, kiitos vierailustanne, samoin Tomas ja Bert-Jan.
Teette varmasti hyvää työtä nyt alkaneella vaalikaudella.
Kiitos myös katsojille!
Tunnistimme vakavia ongelmia UNRWA:ssa.
Järjestö on täysin epäonnistunut palestiinalaisten auttamisessa.
Euroopan veronmaksajien sekä rauhan ja sovituksen nimissä -
EU:n on korkea aika lakkauttaa korruptoituneen järjestön rahoitus.
Suomennos: Marianne Tenetz